শি জিনপিং
শি জিনপিং (জন্ম: ১৫ জুন, ১৯৫৩) গণপ্রজাতন্ত্রী চীনের একজন উচ্চপদস্থ রাজনৈতিক ব্যক্তিত্ব। তিনি বর্তমানে একাধারে চীনের রাষ্ট্রপতি, চীনের রাষ্ট্রীয় কেন্দ্রীয় সামরিক পরিষদের চেয়ারম্যান, কমিউনিস্ট পার্টি অফ চায়নার মহাসচিব এবং কমিউনিস্ট পার্টির কেন্দ্রীয় সামরিক পরিষদের চেয়ারম্যান।
হু জিনতাও
২০০৪ সালে চেন শুই-বান পুনরায় তাইওয়ানের রাষ্ট্রপতি নির্বাচিত হলে জিনতাও সরকার কৌশল পরিবর্তন করে। চীন আক্ষরিক অর্থে তাইওয়ানের সাথে সকল প্রকার কূটনৈতিক যোগাযোগ বিচ্ছিন্ন করে এবং তাইওয়ানমুখী সামরিক প্রস্তুতি শক্তিশালী করে। তাইওয়ানের সাথে বিশ্বের দূরত্ব বৃদ্ধি করতে চীন কৌশলগত কূটনীতি শুরু করে এবং এক হিসেবে পরিপূর্ণ তাইওয়ানবিরোধী নীতি গ্রহণ করে। ২০০৫ সালে ন্যাশনাল পিপলস কংগ্রেসে বিচ্ছিন্নতা বিরোধী বিশেষ আইন তৈরি করে চীন নিয়মতান্ত্রিক ভাবে তাইওয়ানের স্বাধীনতা সংক্রান্ত যেকোন বিষয়ে বেসামরিক সমাধানের পথ বন্ধ করে দেয়।